钦定古今图书集成/明伦汇编/氏族典/第370卷 > 《廖用贤尚友录》 > 阎彧
## 钦定古今图书集成/明伦汇编/氏族典/第370卷 > 《廖用贤尚友录》 > 阎彧

按《蜀录》：彧，天水人也。李特初起兵，数使彧至罗尚，求
宽流民限期，乃版为始昌令。及特承制，任为谋主。雄
即位，累迁尚书令。时建国草创，素无法纪，诸将恃恩，
各争班位。彧上疏请立制度，以为楷式，雄从之。其后
去雄，依太尉离于，梓潼部人訇琦、张金苟等叛杀离，
彧亦被害，雄甚悼之。